Митридат VI
Митридат VI Евпатор (б. з. ч. 132—63) — Понт мамлекетинин па­дышасы (б. з. ч. 121—63-ж.). Скифтер опузалап турган Херсонеске жардам иретинде Крымга 2 жолу аскер жиберген. 

 Боспор мамлекетиндеги Савмак көтөрүлүшүн басуу үчүн б. з. ч. 
 107-ж. жаңы казатка чыккан. Андан соң Кара деңиздеги грек шаарларын каратып, Боспор мамлекетин башкарган. 
 Кичи Армения менен Колхиданы да багындырган. Каппадокия, Галатия, Вифинияны ээлөө үчүн Митридат  VI Рим менен согушкан. 
 Сулла жана Помпейге каршы үч ирет (б. з.ч. 89—84, 83—81, 74—63) согушуп, ошо согуштарда талкаланган.

Колдонулган адабияттар 
Кыргыз Совет Энциклопедиясы. Башкы редактор Б. О. Орузбаева. -Бишкек: Кыргыз Совет Энциклопедиясынын башкы редакциясы, 1979. Том 4. Лактация - Пиррол.  -656 б.

Тарых